TEŠKA prometna nesreća dogodila se na autocesti A1 između Jastrebarskog i Zagreba noćas oko pola dva.

Dvije su osobe smrtno stradale, dvije su ozlijeđene u automobilu koji je sletio s ceste, izvijestila je policija.

Više informacija bit će poznato nakon očevida. "U autu su bila dva naša igrača, Matija i njegova djevojka Matea. Jedan igral se nalazi u Klaićevoj bolnici. Matea se nalazi u Vinogradskoj. Matija i jedan igrač su poginuli. Promet je ubojica na koji nitko nikad ne misli, a kad se dogodi onda svi pitamo zašto", kazali su iz Futsal Dinama za HRT.

Iz Futsal Dinama objavili su kako su u nesreći poginuli njihov igrač i trener. "Noćas oko 1:30 u povratku s turnira u Šibeniku život su na najveću žalost izgubili mladi Oskar Kadrnka i trener Matija Capar. Počivali u miru Božjem", objavili su iz kluba na Facebooku.

Tekst se nastavlja ispod oglasa

Malonogometna legenda i proslavljeni reprezentativac, 33-godišnji Matija Capar se kao igrač klubu pridružio prije par godina, a vodio je i kadetsku ekipu kluba.

Uskoro opširnije